เบื่ออาหาร กินได้น้อยมากก็อิ่ม หิวน้ำบ่อยอาจเพราะทำงานที่อากาศร้อนด้วย ไม่หิวเลยทั้งวัน จะเจ็บท้องเวลาทาน จี๊ดๆตรงกลาง บางทีทานแล้วรู้สึกจะอาเจียนไม่สามารถทานต่อได้ เพลียบ้างบางช่วง ไม่แน่ใจว่าอาการนี้เกิดจากอะไร จะไป โรงพยาบาลก็ไม่แน่ใจว่าจะต้องไปตรวจอาการอะไรค่ะ
สวัสดีค่ะ อาการคลื่นไส้ และกินได้น้อย อาจเกิดได้จาก-กระเพาะอาหารอักเสบ-กรดไหลย้อน-ลำไส้อักเสบเฉียบพลัน-อาหารเป็นพิษ-ระดับฮอร์โมนที่สร้างจากรกในคนตั้งครรภ์-ภาวะทางสมองเช่นเนื้องอกในสมอง แต่อาจไม่มีอาการปวดท้องดังนั้นหากยังมีอาการกินได้น้อย อ่อนเพลีย คลื่นไส้เรื้อรัง ควรไปตรวจเพิ่มเติมที่รพ. หากมีอาการถ่ายดำ อาเจียนเป็นเลือด ถ่ายเป็นเลือด น้ำหนักลด การขับถ่ายเปลี่ยนแปลง ปวดท้องมาก ไข้สูง ควรรีบไปค่ะการดูแลตัวเองเบื้องต้น รับประทานอาหารอ่อนๆและสุกสะอาด หลีกเลี่ยงการรับประทานมื้อใหญ่ๆ หรืออาหารรสจัด ไม่กินแล้วนอนทันที ดื่มน้ำมากๆไม่ให้ขาดน้ำ หากมีภาวะกระเพาะอาหารอักเสบควรรับประทานยาลดกรดตามแพทย์สั่งและไปติดตามอาการค่ะ